Odense Adresse-Contoirs Efterretninger, 1836-02-21
Den 11 Januar d. A. blev der afsagt Domme i LandsOverretten i Kjøbenhavn, i de forhen af mig omtalte Tingsvidnesager i Sagen imellem Hr. Capitain Veimester Recke og mig, hvorved Underdommernes Kiendelse aldeles bleve underkjendte, og Recke idømt at betale udi Sallair til min Sagfører for Overretten 24 Rbd. Sølv. - Dommene bleve under 16 Januar tilsendte Odense Amtmandskab, deels forat besørge de 24 Rbd. inddrevne hos Capitain Recke, deels for at tilstilles mig, der nødvendig maae have dem til Afbenyttelse under de nu tilstædede Tingsvidner. - Flere Gange har jeg personligen paa Amts=Contoiret forlangt disse Domme, men stedse er jeg bleven affærdiget med den Besked, at Dommene vare hos Fogeden i Odense, der var paalagt at inddrive de 24 Rbd. hos Recke, og at man forgjæves havde ventet Dommene tilbagesendte. - Jeg henvendte mig derefter til Fogeden, Hr. Kammerjunker de Klauman, og af Denne erholdt jeg den Besked: "Efter den mig af Amtet givne Ordre (Ordren læste jeg og den befandtes af den angivne Beskaffenhed) kan jeg ikke sende "Dommene tilbage til Samme, før jeg har erholdt Pengene. hos Recke, Denne har 8 Ugers Frist med Betalingen, efter denne Tidsfrist skal jeg udpante, derefter skal Godset, staae til Løsning den lovbestemte Tid, og endeligen skal haverteres til Auction og Godset sælges, naar Pengene saaledes ere komne i min Kasse, skal Dommene tilligemed Pengene indsendes til Amtet, og naar dette er skeet, bliver "Dommene sandsynligen af Recke indankede for HøiesteRet." - Efter denne Beretning kan der saaledes hengaae et Aarstid, javel endog Halvandet, foruden det Aar, der allerede er hengaaet, inden jeg kan komme videre end jeg var, da Recke paabegyndte Sagen imod mig. - Ved saadanne Maneuvrer søger Embeds=Aristocratiet at dække sig, og ved Udhaling og Udsugning at afskrække Enhver fra at paaklage Uordener i offentlige Bestyrelsesgrene, og sandelig jeg maae fraraade Enhver sligt; thi hvad jeg har lidt deels af billig Harme over den lumpne Maade, man er gaaet frem paa imod mig, deels ved den Uro, der har hersket i mit Sind, der har gjort mig uskikket til, tilbørligen at varetage mine mange Sysler, der har medført saa meget desto større Tab for mig, der har havt omtrent 100 Mennesker daglig i mit Brød, ved mine forskjellige Bedrivter, kan kun den forestille sig, der har været i en slig Stilling. Jmidlertid, da jeg nu eengang er kommen i Ulykken, vil jeg virke hvad jeg kan for det Almindelige; jeg har til den Ende paabegyndt og vil søge at fuldføre, i den Hviletid jeg efter det ovenanførte erholder, en Beretning om det Fyenske Veivæsens Forhold i Aaret 1835. Jeg har allerede erholdt opgivet af troværdige Folk fra forskjellige Egne meget interessante Data, hvormed jeg kan udstyre denne min agtende Beretning, og er jeg saa fri, herved at anmode Alle, som interessere sig for at et tilbørligt Lys bliver udbredt over denne Materie, om at tilstille mig, hvad dertil kan være tjenligt. Jeg skal ved denne Beretning tage Bladet reent fra Munden. Jeg har hidtil saa meget muligt efter Omstændighederne skaanet Hr. Capitain Recke, jeg havde ventet Paaskjønnelse af denne min udviste Skaansel, men i dets Sted, fremtures af denne Mand med sædvanlig Hovmod, Ligegyldighed og Ringeagt for det Offentliges Tarv og den offentlige Stemme. Hvad jeg her har yttret, forbeholder jeg mig nærmere i min bebudede Beretning at godtgjøre, saavelsom og at Pressen, som det synes, er den eneste Vei man har at gaae med Nytte, eftersom Klager af anden Vei endnu, som forhen, utilbørligen hvile hos Hr. Capitainen, og saaledes udhales at de gaae i Glemmebogen, og at han er uforbederlig, kan erfares af de mange Jrettesættelser han har taget imod fra den værdige Amtmand over Svendborg Amt, ja det gik endog saavidt med hans Efterladenhed, at denne Amtmand havde besluttet at forlange af Rentekammeret en anden Veimester, da han ikke kunde være tjent med Recke, men hvilken Beslutning ikke blev udført, da jeg i det samme Moment indgav mine Besværinger over Veivæsenet. Hvad Jrettesættelser Recke har erholdt fra dette Amtmandskab, vil kunne erfares af Amtets Expeditions=Protocoller, foruden paa anden Maade. - Jeg indseer man vil raabe Ach og Vee over hvad jeg her har fremført (det vil sige De, der i Mag og Ro hensidde uvirksomme og fortære deres Renter, og for at henslæbe Tiden hver Aften indfinde sig i Klubber, for paa deres Viis at politisere og skjære Næse og Øren af de saakaldte urolige Hoveder, det vil sige Saadanne, som føle Tryk og ikke har Flegma nok til taalmodigen at bære og tie); men, som jeg forhen har yttret, Saadannes Domme, om de end fremsættes med nok saa vigtige Miner, ere mig ligegyldige, ja jeg foragter dem. Marialyst d. 18 Febr. 1836. C. P. Hansen.